2022. gada 22. janvārī

Bots/Plūme 53. FIL Eiropas čempionātā izcīna bronzu

Sestdien, 22. janvārī Eberspächer pasaules kausa devītais posms, kas reizē ir arī 53. FIL Eiropas čempionāts, iesākās ar divvietīgo ekipāžu sacensībām, kurās starp 22 ekipāžām par godalgām cīnījās arī abi Latvijas dueti: Mārtiņš Bots/Roberts Plūme un Adris Šics/Juris Šics.

Pirmajā braucienā Mārtiņš Bots/Roberts Plūme, veicot labu braucienu, finišēja 53.806 sekundēs un ierindojās piektajā vietā. Andris un Juris Šici pieļāva nelielu kļūdu pirmajā virāžā, bet, pārējo trasi veicot labi, finišēja ar astoto labāko rezultātu [+0.272].

Pirmā brauciena līderi vācieši. Pirmie – Egerts/Benekens (Eggert/Benecken) [53.585]. Otrie – Vendls/Arlts (Wendl/Arlt) [+0.067]. Savukārt trešajā pozīcijā kanādieši Tristans Valkers/Džastins Snits (Tristan Walker/Justin Snith) [+0.095].

Otrajā braucienā Mārtiņš Bots/Roberts Plūme uzrādīja otro labāko rezultātu, kas divu braucienu summā latviešiem garantēja vietu uz goda pjedestāla trešā pakāpiena gan Eberspächer pasaules kausa devītajā posmā, gan 53. FIL Eiropas čempionātā [+0.249]. Savukārt trešajā U-23 FIL Eiropas čempionātā Botam/Plūmem zelta godalga.

Pirmajās divās vietās Vācijas sportisti. Sacensību uzvarētāji – vācieši Tonijs Eggerts/Saša Benekens [1:47.209]. Otrajā vietā Vendls/Arlts (Wendl/Arlt) [+ 0.113].

Savukārt Andris Šics/Juris Šics otrajā braucienā finišēja ar trešo labāko laiku, kas divu braucienu summā sportistiem ļāva pakāpties par trīs pozīcījām un izcīnīt augsto piekto vietu [+ 0.317].

Deviņu Eberspächer pasaules kausu kopvērtējumā Andrim Šicam/Jurim Šicam 598 punkti un izcīnīta trešā vieta. Ar 624 punktiem otrajā vietā vācieši Vendls/Arlts (Wendl/Arlt), bet ar 676 punktiem pirmie – Eggerts/Benekens (Eggert/Benecken). Otrai Latvijas eipāžai Mārtiņam Botam/Robertam Plūmem 418 punkti un septītā vieta.

Savukārt Eberspächer pasaules kausu kopvērtējumā, ieskaitot BMW Sprinta pasaules kausus, brāļiem Šiciem ar 883 punktiem otrā vieta. Pirmie ar 907 punktiem – vācieši Eggerts/Benekens, bet trešājā pozīcijā Vendls/Arlts, kuriem 796 punkti. Savukārt Mārtiānm Botam/Robertam plūmem 519 punkti un astotā vieta.

*Eberspächer pasaules kausa devītais posms un 53. FIL Eiropas čempionāts*

|  |  |  |  |
| --- | --- | --- | --- |
| Vieta | Sportisti | Valsts | Rezultāts |
| 1. | Eggerts/Benekens (Eggert/Benecken) | Vācija | 1:47.209 |
| 2. | Vendls/Arlts (Wendl/Arlt) | Vācija | + 0.113 |
| 3. | Bots/Plūme | Latvija | + 0.249 |
| 5. | Šics/Šics | Latvija | + 0.317 |

*U-23 3. FIL Eiropas čempionāts*

|  |  |  |  |
| --- | --- | --- | --- |
| Vieta | Sportisti | Valsts | Rezultāts |
| 1. | Mārtiņš Bots/Roberts Plūme | Latvija | 1:47.458 |
| 2. | Jurijs Tomas Gatts/Rokaro Martins Šoefs | Austrija | +0.603 |
| 3. | Tomas Vaverčaks/Matejs Zimnijs | Slovākija | +1.270 |

Latvijas Nacionālās kamaniņu sporta izlases startiem seko līdzi tiešraidē **TV4** un interneta portālā **Sportacentrs.com**.

Sestdiena, 22. janvāris

12.45 Pirmais brauciens – Vīrieši

14.28 Otrais brauciens – Vīrieši

Svētdiena, 23. janvāris

10.40 Pirmais brauciens – Sievietes

12.10 Otrais brauciens – Sievietes

14.00 Komandu stafete

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456